Structuri repetitive

I.) Structura repetitivă cu test inițial
Sintaxă:
  while (condiție)
    instrucțiune;

Descriere: Se verifică condiție. Dacă aceasta este adevărată atunci se execută instrucțiune și se verifică din nou condiție. Dacă condiție este adevărată atunci se execută din nou instrucțiune și apoi se verifică din nou condiție ș.a.m.d. până în momentul în care condiție nu mai este îndeplinită.

Obs.1. Dacă condiție nu este îndeplinită la prima execuție atunci instrucțiune; nu se execută niciodată.

Obs.2. Atunci când trebuie executate mai multe instrucțiuni atât timp cât condiție este îndeplinită, acestea vor fi introduse între paranteze acolade ca în exemplul:

while (a<100)
  {
     cout<<”a = ”;
     cin>>a;
   }

Obs.3. Dacă condiție este îndeplinită întotdeauna atunci se formează o buclă infinită.

Aplicația_1:
#include <iostream>
using namespace std;

int main()
{
    int a=57345, sumac=0,aux;
    aux=a;
    while (a!=0)
    {
        sumac=sumac+a%10;
        a=a/10;
    }
    cout<<"Suma cifrelor nr-ului "<<aux<<" = "<<sumac;
    return 0;
}



Temă:
1.)Implementați în C++ un program care citește un număr natural n de la tastatură, determină și afișează cifra minimă a acestuia.

2.)Implementați în C++ un program care citește două numere naturale n (un număr natural format din cel mult 9 cifre) și c (o cifră). Programul va afișa de câte ori apare c în scrierea numărului n.

3.)Implementați în C++ un program care citește un număr natural n și afișează cea mai din stânga cifră impară. Dacă numărul este format doar din cifre pare se va afișa pe ecran mesajul “Nu contine cifre impare!”.

4.)Implementați în C++ un program care citește un număr natural n și afișează oglinditul acestuia.
Exemplu: pentru n=3078 se va afișa 8703.



II.) Structura repetitivă cu test final (do – while)
Sintaxă:
  do 
    instrucțiune;
while (condiție);

Descriere: Se execută instrucțiune. Apoi se verifică condiție. Dacă aceasta este adevărată atunci se reia execuția instrucțiunii do - while. Secvența (execuția instrucțiunii și verificarea condiției) continuă până în momentul în care condiție nu mai este îndeplinită.

Obs.1. Dacă condiție nu este îndeplinită la prima execuție atunci instrucțiune; se execută o singură dată.

Obs.2. Atunci când trebuie executate mai multe instrucțiuni în do-while acestea vor fi introduse între paranteze acolade ca în exemplul:

  int x=10;
   do
  {
     cout<<x<<" ";
     x--;
   }
  while(x>0);

Obs.3. Dacă condiție este îndeplinită întotdeauna atunci se formează o buclă infinită.

Aplicația_1: Ce se afișează în urma execuției programului următor ?
#include <iostream>
using namespace std;
int x,s;
int main()
{
  x=1234;
  s=0;
   do
    {
     s=s+x%10;
     cout<<x%10<<" ";
     x=x/10;
    } while(x>0);
    cout<<s;
    return 0;
}


[bookmark: _GoBack]III.) Structura repetitivă cu contor (for)
Sintaxă:
  for ( nume_variabilă = val_initiala;   c.c.;    pas)
      instrucțiune;

Descriere: nume_variabilă este inițializată cu val_initiala. Această operație are loc o singură dată. În continuare, se verifică c.c. (condiția de continuitate). Dacă aceasta este adevărată atunci: se execută instructiune, apoi pas, apoi se verifică din nou c.c. …..
A treia expresie ( pas ) modifică de obicei valoarea pentru nume_variabila.
Atunci când, la verificarea c.c. aceasta nu este adevărată, se încheie instrucțiunea for și se dă controlul intrucțiunii care urmează.

Ex1: Următoarea secvență (în care i a fost declarat de tip int) afișează valorile întregi 1 2 3 4 5
  for (i=1;  i<=5;  i=i+1)
     cout<<i<<" ";

Același exemplu poate fi scris cu declararea variabilei i direct în for astfel:
  for (int i=1;i<=5;i=i+1)
     cout<<i<<" ";

Observație: în ultimul exemplu variabila i “are durata de viață” doar în interiorul instrucțiunii for.

